**Cina**

*Tudor Arghezi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

În frig și noroi

Trec hoții-n convoi, câte doi,

Cu lanțuri târâș de picioare,

Muncindu-se parcă-n mocirli de sudoare.

Fiertura e gata.

E seară. E ploaie.

O lingură grea, cât lopata,

Dă ciorba din doua hârdaie.

Câțiva au ucis,

Câțiva ispășesc ori un furt, ori un vis.

Totuna-i ce faci:

Sau culci pe bogați, sau scoli pe săraci.

Livizi ca strigoii și sui,

Strâmbați de la umeri, din șold si picior

În blidul fierbinte, cu aburi gălbui.

Își duc parcă sângele lor.